88/397/ETY: Komission päätös, tehty 12 päivänä heinäkuuta 1988, neuvoston direktiivin 85/511/ETY 6 artiklan soveltamisesta annettujen jäsenvaltioiden määräysten yhteensovittamisesta



Virallinen lehti nro L 189 , 20/07/1988 s. 0025 - 0026

Suomenk. erityispainos Alue 3 Nide 27 s. 0003

Ruotsink. erityispainos Alue 3 Nide 27 s. 0003



KOMISSION PÄÄTÖS, tehty 12 päivänä heinäkuuta 1988, neuvoston direktiivin 85/511/ETY 6 artiklan soveltamisesta annettujen jäsenvaltioiden määräysten yhteensovittamisesta (88/397/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(1) ja erityisesti sen 6 artiklan, sekä katsoo, että niissä tapauksissa, joissa eläintilat koostuvat direktiivin 85/511/ETY 6 artiklan 1 kohdan mukaisesti kahdesta tai useammasta tuotantoyksiköstä, jäsenvaltion toimivaltaiset viranomaiset voivat poiketa direktiivissä säädetyistä kaikkien tilan eläinten teurastus- ja hävittämisvaatimuksista siten, että terveiden tuotantoyksiköiden ei tarvitse olla tällaisten vaatimusten alaisia sillä edellytyksellä, että virkaeläinlääkäri vahvistaa terveiden yksilöiden olevan täysin erillisiä suojien, pidon ja ruokinnan suhteen, sama mahdollisuus koskee maidontuotantotiloja sillä edellytyksellä, että lypsäminen suoritetaan kussakin yksikössä lisäksi täysin erillään, myöntäessään poikkeuksia jäsenvaltioiden on varmistettava, että suu- ja sorkkatautiviruksen leviämisvaara tilan erillisten yksiköiden välillä ei ole suurempi kuin sen leviämisvaara erillisten tilojen välillä, direktiivin 85/511/ETY 6 artiklan 2 kohdan mukaisesti on jäsenvaltioiden, jotka haluavat käyttää kyseistä poikkeusta hyväkseen, annettava komissiolle tieto siihen liittyvistä yksityiskohtaisista täytäntöönpanosäännöksistä, direktiivin 85/511/ETY 6 artiklan 3 kohdan mukaisesti jäsenvaltioiden säännöksiä olisi muutettava, jotta varmistetaan tämän alan yhteensovittaminen koko yhteisössä; tässä yhteensovittamisessa olisi säädettävä kaikissa jäsenvaltioissa sovellettavista vähimmäismääräyksistä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jos jäsenvaltiot käyttävät hyväkseen direktiivin 85/511/ETY 6 artiklan 1 kohtaa, niiden on huolehdittava, että niiden kyseisen artiklan 2 kohdan mukaisesti antamissa täytäntöönpanosäännöksissä on ainakin säädetty seuraavaa: - direktiivin 85/511/ETY 6 artiklan 1 kohdassa sallittu poikkeus myönnetään vain virkaeläinlääkärin kyseisellä tilalla virallisen selvityksen yhteydessä suorittaman tapauskohtaisen arvioinnin jälkeen, jolla todetaan tai poissuljetaan suu- ja sorkkataudin esiintyminen, - arvioinnissa on otettava huomioon kaikki olosuhteet ja tilanteet, jotka liittyvät suu- ja sorkkataudin mahdolliseen leviämiseen. 2 artikla 1 Jäsenvaltioiden on huolehdittava, että myöntäessään 1 artiklassa tarkoitetun poikkeuksen suu- ja sorkkatautiviruksen leviämisriski tilan erillisten yksiköiden välillä ei ole suurempi kuin sen leviämisriski erillisten tilojen välillä. 2 Terveitä eläimiä sisältävien tehotuotantoyksiköiden on täytettävä seuraavat vaatimukset: - niiden on oltava rakenteellisesti erillään sairastuneita eläimiä sisältävistä yksiköistä, eikä niiden välillä saa olla yhteyttä tai yhteistä ilmatilaa, - niissä on oltava erilliset varastot laitteille, rehulle, jätteille ja tarvittaessa maidolle, - niiden sisään- ja uloskäynneissä on oltava erilliset desinfiointivälineet, - niissä on oltava oma henkilökunta, - lisäksi tilan koneita tai muita laitteita ei saa siirtää tartunnan saaneiden ja terveiden yksiköiden välillä, eikä liioin siirtää eläimiä, eläintuotteita, eläinten ruokaa, työkaluja, esineitä tai muita aineita, kuten villaa tai jätteitä tai ulosteita, jotka voivat levittää suu- ja sorkkatautia tartunnan saaneista yksiköistä terveisiin. 3 artikla Edellä 2 artiklassa määrättyjen edellytysten on oltava täytetty virkaeläinlääkäriä tyydyttävällä tavalla ennen kuin tilalla on yksi tai useampi direktiivin 85/511/ETY 2 artiklan c kohdassa määritelty sairastunut eläin, ottaen huomioon taudin todennäköinen itämisaika. 4 artikla Tämä päätös on osoitettu kaikille jäsenvaltioille. Tehty Brysselissä 12 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 315, 26.11.1985, s. 11